Finalitzades les obres de substitució de la gespa artificial del Fornás
21 d’agost 2017

![](/media/i1hcnooz/62-img_3828_cuerpo.jpg)  

Les obres encarregades per la regidoria d'Esports de l'Ajuntament de Sagunt per al canvi de la gespa artificial de l'estadi municipal del Fornás han arribat a la seua fi. La deterioració de la gespa després de 10 anys d'utilització ha motivat esta reforma.

L'adjudicació de les obres, per valor de 174.226’27 euros (IVA inclòs), va ser per a l'empresa OPSA Obras y Pavimentos Especiales, S. A. Esta s'ha encarregat de la retirada de la gespa existent per a la seua reutilització, la planimetria del camp i la realització d'obres auxiliars necessàries per a la col·locació i instal·lació de l'equipament esportiu. A més, l'empresa realitzarà el manteniment de la nova gespa durant 5 anys i vetlarà pel seu bon ús oferint recomanacions.

![](/media/nbppbadn/62-img_3805_cuerpo.jpg)![](/media/olhd0vmq/62-img_3809_cuerpo.jpg)  
El regidor d'Esports, Miguel Chover, ha assistit a l'estadi este matí: **“Hui hem vingut a veure com ha quedat la nova gespa del Fornás, que vam haver de canviar per la deterioració que tenia de tants anys d'utilització. La veritat és que ha quedat magnífic i esperem que el C.D. Acero puga gaudir-lo molts anys”,** explicava el delegat.  

A més de la substitució de la gespa, les obres també han inclòs l'ampliació de 50 centímetres del terreny de joc per a poder així, entre altres coses, complir amb criteris europeus i amb el certificat de qualitat FIFA Quality Pro.​  

*   [](http://www.facebook.com/sharer.php?u=https://aytosagunto.es/va/actualitat/finalitzades-les-obres-de-substitucio-de-la-gespa-artificial-del-fornas/ "Facebook")
*   [](http://twitter.com/share?url=https://aytosagunto.es/va/actualitat/finalitzades-les-obres-de-substitucio-de-la-gespa-artificial-del-fornas/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitzades-les-obres-de-substitucio-de-la-gespa-artificial-del-fornas/ "Linked In")
*   [](mailto:?body=https://aytosagunto.es/va/actualitat/finalitzades-les-obres-de-substitucio-de-la-gespa-artificial-del-fornas/)